Jordbær så langt øjet rækker. Stribe efter stribe står planterne på en mark, der bader sig i den lune sommersol.

Mere dansk og idyllisk bliver det næsten ikke.

Men det er ikke alle, der er lige begejstrede for de mange solskinstimer, vi har haft på det seneste.

- Det er et problem, fordi vi har haft sol i en hel måned, og jeg tror nok, at det er det værste, man kan udsætte en jordbæravler for, siger Peder Mikkelsen, der er jordbæravler på Vesemosegaard ved Glamsbjerg på Vestfyn.

Når solen skinner på bærret i længere tid, bliver de simpelthen brændt op.

- Umiddelbart kan vi ikke se noget på jordbærret, men når de så kommer ind på køl, så er de tilbøjelige til at klappe sammen. De smelter simpelthen, forklarer Peder Mikkelsen.

Må kassere 50 tons jordbær

Bærrene modner derfor hurtigere, end man havde regnet med. Derfor er det ikke kvaliteten af de saftige bær, som der er noget galt med.

- Det gør, at vi ikke kan nå at plukke dem alle sammen, for det går simpelthen så hurtigt, siger Peder Mikkelsen.

Det går særligt ud over de sorter, som man normalt kan plukke tidligt på sæsonen. Samlet set står den fynske bæravler til at miste omkring 25 procent af sin produktion.

- Vi må opgive 50 tons, som vi bare må lade stå ude på marken. Det er meget, når vores forventning var at plukke 215 tons, siger Peder Mikkelsen og fortsætter: